Foto: FAH

SLOVENIJA nastavlja postavljati bodljikavu žicu na granici s Hrvatskom zbog usmjeravanja migranata, unatoč hrvatskim prosvjednim notama i nezadovoljstvu lokalnog stanovništva uz granicu.

Tekst se nastavlja ispod oglasa

Danas bi trebali početi postavljati ogradu uz rijeku Dragonju, odnosno kanal Svetoga Odorika, ali ne na parceli Joška Jorasa jer se to područje smatra spornim.



Kako ne bi naškodili istarskom turizmu uz granične prijelaze na tom području neće se postavljati bodljikava žica nego panel-ograde. Slovenski mediji prenose neslužbenu informaciju kako slovenska vlada planira postaviti oko 550 kilometara ograde na granici dugoj 671 kilometar.